Tasleḍt taḍrisant i tugzimin n yiḍrisen n tsuqilt tessebgen-d anida yewqem ufran n tsudas n tsuqilt d wanda yella lexṣas, amedya deg tsuqilt awal s wawal yettbin-id deg-s lexsas imi tutlayt tafransist d tutlayt tamaziɣt ur ttikkint ara ɣer yiwet n twacult n tutlayin. Tisudas n tsuqilt taydazalt d usemyezg d tisudas i iwulmen i tsuqilt imi amaru yettnadi deg tutlayt n tmaziɣt azalen n tenfaliyin yettwarun s tefṛansist.